對於中國大陸當局，起高鐵係擴大內需來刺激經濟增長嘅手段之一，所以起到霖霖聲，不過2011年原先嘅鐵道部長劉志軍因爆出貪腐而拉咗，同年發生溫州高鐵事故，令公眾集中爆發對國有鐵路嘅不滿，高鐵呢範就有諸如安全隱患、票價高、利用率低、高鐵建設嘅財政負擔、起高鐵造成嘅環境破壞等等嘅不滿，呢啲輿論壓力令中國大陸高鐵進程放慢咗。